BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 193
z 9. januára 2008

k návrhu metodiky na vypracúvanie správy o bezpečnosti Slovenskej republiky.

Číslo materiálu:	ÚV-2896/19214/2007-KBR		
Predkladateľ:	tajomník Bezpečnostnej rady SR	

Bezpečnostná rada Slovenskej republiky

I. schvaľuje

	návrh metodiky  na vypracúvanie správy o bezpečnosti Slovenskej republiky.

II. ukladá

A.	tajomníkovi Bezpečnostnej rady Slovenskej republiky 

A.1.	koordinovať prípravu správy o bezpečnosti Slovenskej republiky podľa metodiky na vypracúvanie správy o bezpečnosti Slovenskej republiky 
	Termín: podľa schváleného časového harmonogramu 

A.2. vytvoriť medzirezortnú pracovnú skupinu na prípravu správy o bezpečnosti Slovenskej republiky podľa metodiky na vypracovávanie správy o bezpečnosti Slovenskej republiky  
	Termín: každoročne do 31. 12.

	B.	podpredsedovi vlády a ministrovi vnútra SR
ministrovi obrany SR 
ministrovi hospodárstva SR
ministrovi zahraničných vecí SR
ministrovi dopravy, pôšt a telekomunikácií SR 
	určiť zástupcu za riadený rezort do medzirezortnej pracovnej skupiny na prípravu správy o bezpečnosti Slovenskej republiky 
	Termín: každoročne do 31. 12.

C.	podpredsedovi vlády a ministrovi vnútra SR
	ministrovi obrany SR
	ministrovi hospodárstva SR
	ministrovi zahraničných vecí SR
	ministrovi financií SR
	ministrovi dopravy, pôšt a telekomunikácií SR
	ministrovi zdravotníctva SR
predložiť tajomníkovi Bezpečnostnej rady Slovenskej republiky cestou Kancelárie Bezpečnostnej rady Slovenskej republiky podklady do správy o bezpečnosti Slovenskej republiky za oblasť svojej pôsobnosti podľa obsahovej štruktúry uvedenej v metodike na vypracovávanie správy o bezpečnosti Slovenskej republiky 
	Termín: každoročne do 15. 3.

III. žiada

A.	riaditeľa Slovenskej informačnej služby
vedúceho Úradu vlády SR 
určiť zástupcu Slovenskej informačnej služby a Úradu vlády SR do medzirezortnej pracovnej skupiny na prípravu správy o bezpečnosti Slovenskej republiky 
	Termín: každoročne do 31. 12.

B.	podpredsedu vlády a  ministra školstva SR
	podpredsedu vlády a ministra spravodlivosti SR
	ministra životného prostredia SR
	ministra pôdohospodárstva SR 
	ministerku práce, sociálnych vecí a rodiny SR
	ministra kultúry SR
	vedúceho Úradu vlády SR
	predsedu Správy štátnych hmotných rezerv SR
	riaditeľa Národného bezpečnostného úradu SR
	predsedníčku Úradu jadrového dozoru SR
	predsedníčku Štatistického úradu SR 
	riaditeľa Slovenskej informačnej služby

predložiť tajomníkovi Bezpečnostnej rady Slovenskej republiky cestou Kancelárie Bezpečnostnej rady Slovenskej republiky podklady do správy o bezpečnosti Slovenskej republiky za oblasť svojej pôsobnosti v zmysle schválenej obsahovej štruktúry materiálu
	Termín: každoročne do 15. 3.

	guvernéra Národnej banky Slovenska 
	spolupracovať s ministrom financií pri príprave podkladov do správy o bezpečnosti Slovenskej republiky
		Termín: každoročne do 15. 3.

IV.	žiada

A.	predsedov bezpečnostných rád obvodov v sídle krajov

A.1.	predložiť tajomníkovi Bezpečnostnej rady Slovenskej republiky cestou kancelárie Bezpečnostnej rady Slovenskej republiky podklady do správy o bezpečnosti Slovenskej republiky podľa obsahovej štruktúry uvedenej v metodike na vypracovávanie správy o bezpečnosti na území kraja 
	Termín: každoročne do 15. 3.

A.2.	predložiť tajomníkovi Bezpečnostnej rady Slovenskej republiky cestou Kancelárie Bezpečnostnej rady Slovenskej republiky správu o bezpečnosti na území kraja na rokovanie Bezpečnostnej rady Slovenskej republiky
	Termín: každoročne podľa plánu práce BR SR